**Ministru kabineta noteikumu projekta „Grozījumi Ministru kabineta 2012.gada 29.maija noteikumos Nr.374 „„Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 29.maija noteikumos Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”” (turpmāk – noteikumu projekts) izstrādāts, lai nodrošinātu Euro ieviešanas kārtības likuma 32.panta otrās daļas 2.punktu un MK 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunktu.  Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3 pasākums.  Saskaņā ar 2013.gada 20.jūnija likuma „Grozījumi Publisko iepirkumu likumā” 34.pantu 2014.gada 1.janvārī spēku zaudēja Publisko iepirkumu likuma 39.pants, savukārt Ministru kabineta 2012.gada 29.maija noteikumi Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” (turpmāk – MK noteikumi Nr.374) satur atsauci uz minētā likuma 39.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Publisko iepirkumu likuma 39.pants ir zaudējis spēku, ir nepieciešamas izdarīt precizējumu MK noteikumu Nr.374 8.1.apakšpunktā, precizējot atsauci uz Publisko iepirkumu likuma 39.¹ pantu.  Noteikumu projekts paredz mainīt MK noteikumu Nr.374 8.1.punktā atsauci no Publisko iepirkumu likuma 39.panta uz 39.¹ pantu un aizstāt vārdu “kritērijiem” ar vārdu “gadījumiem”.  Šobrīd MK noteikumos Nr.374 41.punkts satur skaitlisko vērtību latos, kad  Sabiedrības integrācijas fonds izvērtē neatbilstoši izlietotā līdzfinansējuma atgūšanas procesa lietderību un efektivitāti un, ja administratīvie un pārējie izdevumi, kas saistīti ar neatbilstoši izlietotā līdzfinansējuma atgūšanu, ir lielāki par atgūstamo summu, neatbilstoši izlietoto līdzfinansējumu var norakstīt izdevumos.  Ņemot vērā, ka 2014.gada 1.janvārī Latvija ir pievienojusies *euro* zonai un kopš tā brīža likumīgais maksāšanas līdzeklis ir *euro*, nevis lats, ir nepieciešams izdarīt tehnisko precizējumu MK noteikumos Nr.374, lai nodrošinātu, ka normas nesatur vārdiskās un skaitliskās atsauces uz latiem.  Noteikumu projekts paredz aizstāt MK noteikumu Nr.374 41.punktā skaitli un vārdu „85 latus” ar skaitli un vārdu „120 *euro.* [85 / 0,702804 = 120.944].  MK noteikumu Nr.374 41.punktā minētā norma ir pārņemta no līdzīga regulējuma ES fondu ietvaros (skat. 10.08.2010. MK noteikumu Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” 19.2.punktu), kā arī līdzīgs regulējums ir noteikts Eiropas Ekonomikas zonas un Norvēģijas finanšu instrumentu ietvaros (skat. 29.01.2013. MK noteikumu Nr.67 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda uzraudzības noteikumi” 43.2.punktu).  Tā kā abos minētajos MK noteikumos 85 LVL ir grozīti uz 120 EUR, lai nodrošinātu vienotu regulējumu un saskaņā ar Euro ieviešanas kārtības likuma 32.panta otrās daļas 2.punktu summa noapaļota:120,9441039037911 = 120 (skatīt aprēķinu anotācijas pielikumā).  Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. |
| 3. | Projekta izstrādē iesaistītās institūcijas | Sabiedrības integrācijas fonds. |
| 4. | Cita informācija | Nav |

Anotācijas II-VI sadaļa – projekts šo jomu neskar

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Sabiedrības integrācijas fonds | |
| 2. | Projekta izpildes ietekme uz pārvaldes funkcijām | Projekts šo jomu neskar | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar | |
| 6. | Cita informācija | Nav | |

Finanšu ministra vietā

aizsardzības ministrs R.Vējonis

10.05.2014 10:45

591

Gutmane, 67095531;

Olga.Gutmane@fm.gov.lv